Transnistria speră ca Rusia să reia curând livrările de gaze. Regiunea se află în stare de urgență până pe 8 februarie
Regiunea separatistă Transnistria din Moldova se așteaptă să primească din nou gaze rusești în viitorul apropiat, a declarat miercuri liderul administrației de la Tiraspol, Vadim Krasnoselski. Transnistria se confruntă cu o criză energetică cauzată, pe de o parte, de oprirea livrărilor de gaze prin Ucraina, iar pe de altă parte, de un diferend economic dintre autoritățile de la Chișinău și Gazprom.